
	Comisia pentru politică  economică,                                                                                                                        reformă şi privatizare
       Nr. 4c-1/309/2022
	 Comisia pentru industrii             Comisia juridică,

                      şi servicii                        de disciplină și imunități
          Nr. 4c-3/414/2022
           Nr. 4c-13/526/2022



                                                                                                              Nr. PL-x 347/2022 








                                      Bucureşti, 8.02.2023 
                                                BIROULUI  PERMANENT  

                                           AL 

                                                CAMEREI DEPUTAŢILOR
Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr. 62/2022 pentru modificarea art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, transmis spre dezbatere în fond, în procedură de urgenţă, Comisiei pentru politică economică, reformă şi privatizare, Comisiei pentru industrii şi servicii și Comisiei juridice, de disciplină și imunități cu adresa                                    nr. PL-x 347/2022 din 14 iunie 2022, înregistrată sub nr. 4c-1/309, respectiv nr. 4c-3/414 și nr. 4c-13/526 din 15 iunie 2022, Camera Deputaţilor fiind Cameră decizională. 

În raport cu obiectul şi conţinutul său, iniţiativa legislativă face parte din categoria legilor ordinare.

         PREŞEDINTE
               PREŞEDINTE                          PREŞEDINTE

Costel Neculai DUNAVA               BENDE Sándor           Laura-Cătălina VICOL-CIORBĂ

	          PARLAMENTUL ROMÂNIEI

        CAMERA DEPUTAŢILOR
	


	
	                                                                              

	Comisia pentru politică  economică,                                                                                                                           reformă şi privatizare
              Nr. 4c-1/309/2022
	    Comisia pentru industrii                               Comisia juridică,

                       şi servicii                                       de disciplină și imunități
        Nr. 4c-3/414/2022
                     Nr. 4c-13/526/2022
                                                 Nr. PL-x 347/2022



                                                                                                                                            Bucureşti, 8.02.2023   
                                                               RAPORT COMUN              
                                                                              asupra 

proiectului de Lege privind aprobarea                                

Ordonanţei de urgenţă a Guvernului nr. 62/2022 pentru modificarea 

art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă                 şi a Ordonanţei de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale
 În conformitate cu prevederile art. 95 și ale art. 117 alin. (3) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare, Comisia pentru industrii şi servicii și Comisia juridică, de disciplină şi imunităţi au fost sesizate, spre dezbatere                    în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului                           nr. 62/2022 pentru modificarea art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, transmis cu adresa nr. PL-x 347/2022 din 14 iunie 2022, înregistrată sub nr. 4c-1/309, respectiv nr. 4c-3/414 și                  nr. 4c-13/526 din 15 iunie 2022.

 Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
 Senatul, în calitate de primă Cameră sesizată, a adoptat proiectul de lege, în şedinţa din 7 iunie 2022.              
 Consiliul Legislativ, prin avizul nr. 507 din 5 mai 2022, a avizat favorabil proiectul de ordonanță de urgență, cu observaţii şi propuneri.

 Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr. 62/2022 pentru modificarea art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale.

 Potrivit expunerii de motive, prezenta ordonanţă de urgenţă vizează modificarea art. 262 alin. (32) din                 Legea nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, în sensul creşterii termenului de valabilitate a poliţelor de asigurare încheiate de societăţile de asigurare/reasigurare împotriva cărora au fost pronunţate hotărâri de deschidere a procedurii de faliment, aferente contractelor de asigurare încadrate în clasa de asigurări 15 – Garanții, prevăzută în anexa nr. 1, secţiunea A din                 Legea nr. 237/2015 privind autorizarea şi supravegherea activităţii de asigurare şi reasigurare, cu modificările și completările ulterioare, de la 90 la 150 de zile de la data pronunţării hotărârii de deschidere a procedurii de faliment. Se reglementează şi încetarea de drept a contractele de reasigurare.
 De asemenea, se modifică în mod corespunzător şi prevederile Ordonanţei de urgenţă a Guvernului                    nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, în ceea ce priveşte termenul de reconstituire a garanţiei de bună execuţie, corelându-se cu cel din modificarea adusă Legii nr.85/2014, cu modificările și completările ulterioare.
 La cele trei Comisii au fost înregistrate amendamente din partea Grupului parlamentar al Partidului Social Democrat din Camera Deputaților, în data de 1 februarie 2023.

    Potrivit reglementărilor art. 62 și ale art. 64 din Regulamentul Camerei Deputaţilor, republicat,                          cu modificările și completările ulterioare, membrii celor trei Comisii au examinat proiectul de lege în şedinţe separate. Membrii Comisiei pentru industrii şi servicii și membrii Comisiei juridice, de disciplină şi imunităţi au examinat inițiativa legislativă în ședințele din data de 7 februarie 2023, iar membrii Comisiei pentru politică economică, reformă şi privatizare au examinat proiectul de lege menţionat mai sus şi documentele care îl însoţesc pe parcursul mai multor ședințe, dezbaterile finalizându-se în şedinţa din 8 februarie 2023.                    
    La lucrările Comisiei pentru industrii şi servicii, respectiv Comisiei juridice, de disciplină și imunități au participat deputații conform listelor de prezență. Din totalul de 19 membri ai Comisiei pentru politică economică, reformă şi privatizare au fost prezenţi la dezbateri 14 deputaţi.
 La lucrările Comisiei pentru politică economică, reformă şi privatizare a participat, în calitate de invitat, din partea Agenției Naționale pentru Achiziții Publice, domnul Bogdan Dobrin  – secretar general.
 În urma examinării proiectului de lege şi a opiniilor exprimate, membrii celor trei Comisii au hotărât,                           cu majoritate de voturi, să supună plenului Camerei Deputaţilor, spre dezbatere şi adoptare proiectul de Lege privind aprobarea Ordonanţei de urgenţă a Guvernului nr. 62/2022 pentru modificarea art. 262 alin. (32) din                                  Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, cu amendamente admise, redate în anexa nr. I și amendamente respinse redate în anexa nr. II, care fac parte integrantă din prezentul raport comun.

 În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE                                           PREŞEDINTE                                          PREŞEDINTE

 Costel Neculai DUNAVA                                   BENDE Sándor                         Laura-Cătălina VICOL-CIORBĂ      

    SECRETAR                                                  SECRETAR                                        SECRETAR                          

       Bogdan-Alin STOICA                                Bogdan Gheorghe TRIF                     LADÁNYI László-Zsolt

                                                                                          Şef birou                                                       
                                                                                                  Cristina Neicu             
ANEXA Nr. I

AMENDAMENTE ADMISE:

	Nr. crt.
	Text Legea nr. 85/2014, cu modificările și completările ulterioare
	Text OUG nr. 62/2022
	Text Senat
	Text propus de Comisii
(autorul amendamentului)
	Motivarea amendamentelor propuse

	1. 
	
	
	LEGE

privind aprobarea Ordonanței de urgență a Guvernului nr. 62/2022 pentru modificarea art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr.19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale
	Nemodificat.
	

	2. 
	
	
	Articol unic. – Se aprobă Ordonanța de urgență a Guvernului                nr. 62 din 9 mai 2022 pentru modificarea art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr.19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, publicată în Monitorul Oficial al României, Partea I, nr. 464 din 9 mai 2022.
	Articol unic. – Se aprobă Ordonanța de urgență a Guvernului nr. 62 din                     9 mai 2022 pentru modificarea art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr.19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, publicată în Monitorul Oficial al României, Partea I, nr. 464 din 9 mai 2022, cu următoarele modificări și completări:

Autori: Comisia pentru industrii și servicii, Comisia pentru politică economică, reformă și privatizare și Comisia juridică, de disciplină și imunități
	Tehnică legislativă.

	3. 
	
	ORDONANŢĂ DE URGENŢĂ pentru modificarea art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului                    nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale
	
	1.Titlul se modifică și va avea următorul cuprins:

ORDONANŢĂ DE URGENŢĂ pentru modificarea și completarea Legii                     nr. 85/2014 privind procedurile de prevenire a insolvenţei şi de insolvenţă şi a Ordonanţei de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale
Autori: Comisia pentru industrii și servicii, Comisia pentru politică economică, reformă și privatizare și Comisia juridică, de disciplină și imunități
	Tehnică legislativă.

	4. 
	
	Art. I - La articolul 262 din Legea nr. 85/2014 privind procedurile de prevenire a insolvenţei şi de insolvenţă, publicată în Monitorul Oficial al României, Partea I, nr. 466 din 25 iunie 2014, cu modificările şi completările ulterioare, alineatul (32) se modifică şi va avea următorul cuprins:
	
	2. Articolul I se modifică și se completează după cum urmează:

 „Art. I - Legea nr. 85/2014 privind procedurile de prevenire a insolvenţei şi de insolvenţă, publicată în Monitorul Oficial al României, Partea I, nr. 466 din 25 iunie 2014, cu modificările şi completările ulterioare, se modifică și se completează după cum urmează:”

Autori: Comisia pentru industrii și servicii, Comisia pentru politică economică, reformă și privatizare și Comisia juridică, de disciplină și imunități
	Tehnică legislativă.

	5. 
	
	
	
	1. După articolul 252 se introduc trei noi articole, articolele 253 – 255 cu următorul cuprins:

„Art. 253 - (1)               Operatorii economici aflaţi într-o procedură de concordat preventiv, deschisă înainte de 17 iulie 2022, au dreptul de a solicita prelungirea termenului pentru satisfacerea creanțelor stabilite prin concordat cu încă 24 luni.
(2)               Prevederile alin. (1) se aplică operatorilor economici care au mai beneficiat de prelungiri ale concordatului preventiv. Durată totală maximă a derulării concordatului, incluzând prelungirile, va fi de 60 luni calculate de la data omologării.

(3)               Cererea de prelungire a termenului pentru satisfacerea creanțelor stabilite prin concordat poate fi formulată oricând de către administratorul concordatar, până la dispunerea închiderii procedurii, în conformitate cu prevederile prezentei legi.

(4)               Cererea prevăzută la alin. (3) va fi însoțită de hotărârea adunării creditorilor concordatari de aprobare a prelungirii.

Art. 254 - Creditorii concordatari care au votat împotriva prelungirii concordatului preventiv în condițiile art. 253 își pot recupera creanța prin orice alte modalităţi prevăzute de lege.

Art. 255 - Începând cu data prelungirii prevăzute la art. 253 alin. (1), creditorii concordatari care au votat împotriva prelungirii concordatului preventiv în condițiile art. 253, precum și creditorii neconcordatari vor putea formula cereri de deschidere a procedurii insolvenței față de debitor.”

Autor: Grupul Parlamentar al PSD
	Legea nr. 216/2022 (prin care s-a transpus Directiva (UE) 2019/1.023) a reglementat un termen total pentru implementarea măsurilor din concordat de 60 luni de la data omologării.

Companiile care au accesat deja procedura de concordat preventiv înainte de intrarea în vigoare a Legii nr. 216/2022 beneficiază de termene mai scurte, ce se împlinesc în perioada imediat următoare, este necesar ca acestea să beneficieze de termene mai favorabile implementării procedurilor de concordat.

Societățile care au accesat procedura de concordat preventiv înainte de intrarea în vigoare a Legii nr. 216/2022 au fost primele afectate de efectele crizelor care s-au succedat începând cu 2020, totuși ele beneficiază astăzi de prevederi mai puțin favorabile, spre deosebire de companiile din prezent, care nu au fost atât de afectate de crizele din 2020, dar astăzi beneficiază de prevederi de restructurare mai avantajoase.

Având în vedere măsurile UE privind liberalizarea condițiilor aplicabile transporturilor mărfurilor între Ucraina și spațiul european, precum și facilitarea tranzitului și a utilizării infrastructurii UE pentru a canaliza exporturile ucrainene către țări terțe, se impune acordarea unui tratament egal tuturor companiilor care experimentează dificultăți financiare.

Ținând cont de dificultățile recente experimentate de transportatori în tranzitul către Ucraina, care generează pierderi financiare, este important ca statul român să sprijine prin măsuri legislative acest sector, pentru a preîntâmpina agravarea situației economice în care se regăsesc.

Bombardamentele rusesti au afectat Republica Moldova si, cu precadere, Europa de Est, cauzand intreruperi in furnizarea energiei electrice din Ucraina, determinand totodata cresterea costurilor energetice ale companiilor romanesti, afectandu-le capacitatea de a-si derula activitatea in conditii de profitabilitate.

Totodată, evenimentele extraordinare din perioada 2020 - 2022 (respectiv, pandemia covid-19, războiul ruso-ucrainean, criza energetică) au relevat nevoia statului român de a-și menține sprijinul pentru companiile care deservesc obiectivele strategice, umanitare, militare, petroliere, alimentare, cel puțin la același nivel cu sprijinul de care beneficiază companiile care nu au accesat încă o procedură de prevenire a insolvenței.

Astfel, blocarea activității unora din aceste companii ar pune în pericol îndeplinirea obiectivelor precum reducerea dependenței UE de combustibilii din Rusia, consolidarea rezilienței și autonomiei energetice a UE, accelerarea tranziției către surse regenerabile de energie, precum și menținerea prețurilor energiei la un nivel rezonabil.

Dat fiind că scopul Directivei (UE) 2019/1.023 este să dea o șansă antreprenorilor, criteriul fiind starea de dificultate financiară, iar nu data la care au apelat la procedura de concordat preventiv, se impune ca legislația în vigoare să fie armonizată, acordând dreptul și acestora de a beneficia de un tratament egal, respectiv de termenele mai favorabile pentru a-și putea redresa companiile.

Măsurile tranzitorii, respectiv dreptul debitorilor la prelungirea termenelor de achitare a creanțelor nu trebuie însă să încalce drepturile creditorilor dobândite până la intrarea în vigoare a Legii nr. 216/2022, având în continuare dreptul de a-și recupera creanțele în toate modalitățile prevăzute de lege.

CEEA CE SE URMARESTE PRIN ADOPTAREA ACESTEI MASURI este

acordarea dreptului societăților aflate într-o procedură de concordat preventiv deschisă înainte de 17 iulie 2022 de a obține o nouă prelungire a concordatului cu încă 24 luni, pentru a beneficia de același termen aplicabil concordatului aplicabil și societăților ce accesează procedura ulterior acestei date.

	6. 
	Art. 262 - (32) În termen de 90 de zile de la data pronunţării hotărârii de deschidere a procedurii de faliment, poliţele de asigurare încheiate de societatea de asigurare/reasigurare încetează de drept; în aceleaşi condiţii, se vor denunţa şi contractele de reasigurare.
	"(32) În termen de 90 de zile de la data pronunţării hotărârii de deschidere a procedurii de faliment, poliţele de asigurare încheiate de societatea de asigurare/reasigurare încetează de drept, cu excepţia contractelor de asigurare încadrate în clasa de asigurări 15 - Garanţii, prevăzută în secţiunea A din anexa nr. 1 la Legea nr. 237/2015 privind autorizarea şi supravegherea activităţii de asigurare şi reasigurare, cu modificările şi completările ulterioare, pentru care termenul de încetare de drept este de 150 de zile de la data pronunţării hotărârii de deschidere a procedurii de faliment; în aceleaşi condiţii, încetează de drept şi contractele de reasigurare."
	
	2. La articolul 262, alineatul (32) se modifică și va avea următorul cuprins:

„(32) În termen de 90 de zile de la data pronunţării hotărârii de deschidere a procedurii de faliment, poliţele de asigurare încheiate de societatea de asigurare/reasigurare încetează de drept, cu excepţia contractelor de asigurare încadrate în clasa de asigurări 15 - Garanţii, prevăzută în secţiunea A din anexa nr. 1 la Legea nr. 237/2015 privind autorizarea şi supravegherea activităţii de asigurare şi reasigurare, cu modificările şi completările ulterioare, pentru care termenul de încetare de drept este de 150 de zile de la data pronunţării hotărârii de deschidere a procedurii de faliment; în aceleaşi condiţii, încetează de drept şi contractele de reasigurare.”
	

	7. 
	
	Art. II - Prevederile art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, precum şi cu modificările aduse prin prezenta ordonanţă de urgenţă, se aplică şi procedurilor de insolvenţă aflate în derulare la data intrării în vigoare a prezentei ordonanţe de urgenţă.


	
	Nemodificat
	

	8. 
	
	Art. III - Ordonanţa de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, publicată în Monitorul Oficial al României, Partea I, nr. 216 din 4 martie 2022, se modifică după cum urmează:
	
	Nemodificat
	

	9. 
	Art.1 - (2) În cazul contractelor prevăzute la alin. (1), aflate în curs de derulare, pentru care este necesară constituirea unei noi garanţii de bună execuţie ca urmare a retragerii autorizaţiei de funcţionare a societăţii de asigurări care a emis instrumentul de garantare, la solicitarea autorităţilor/entităţilor contractante, se constituie o nouă garanţie de bună execuţie, prin oricare dintre modalităţile prevăzute la art. 40 alin. (1) şi (3) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (1) şi (3) din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare, de la data intrării în vigoare a prezentei ordonanţe de urgenţă până la momentul expirării termenului prevăzut la art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, respectiv 90 de zile de la data pronunţării hotărârii de deschidere a procedurii de faliment, dar nu mai târziu de 31 ianuarie 2023.
	1.La articolul 1, alineatul (2) va avea următorul cuprins:

"(2) În cazul contractelor prevăzute la alin. (1), aflate în curs de derulare, pentru care este necesară constituirea unei noi garanţii de bună execuţie ca urmare a retragerii autorizaţiei de funcţionare a societăţii de asigurări care a emis instrumentul de garantare, la solicitarea autorităţilor/entităţilor contractante, se constituie o nouă garanţie de bună execuţie, prin oricare dintre modalităţile prevăzute la art. 40 alin. (1) şi (3) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (1) şi (3) din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare, de la data intrării în vigoare a prezentei ordonanţe de urgenţă până la momentul expirării termenului de 150 de zile de la data pronunţării hotărârii de deschidere a procedurii de faliment, prevăzut la art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, dar nu mai târziu de 31 ianuarie 2023."


	
	Nemodificat
	

	10. 
	Art. 5 - Cel mai târziu cu 30 de zile înaintea expirării termenului de 90 de zile prevăzut la art. 1 alin. (2), autorităţile de management responsabile pentru managementul şi implementarea asistenţei financiare nerambursabile acordate de Uniunea Europeană, precum şi autorităţile care gestionează programe finanţate din fonduri publice vor proceda, după caz, la elaborarea reglementărilor pentru punerea în aplicare a prezentei ordonanţe de urgenţă, conform regulilor specifice programelor cu finanţare externă nerambursabilă, respectiv programelor finanţate din fonduri publice.
	2. Articolul 5 va avea următorul cuprins:

"Art. 5 - Până cel mai târziu la data de 10 iunie 2022, autorităţile de management responsabile pentru managementul şi implementarea asistenţei financiare nerambursabile acordate de Uniunea Europeană, precum şi autorităţile care gestionează programe finanţate din fonduri publice vor proceda, după caz, la elaborarea reglementărilor pentru punerea în aplicare a prezentei ordonanţe de urgenţă, conform regulilor specifice programelor cu finanţare externă nerambursabilă, respectiv programelor finanţate din fonduri publice."
	
	Nemodificat.
	


ANEXA Nr. II

AMENDAMENTE RESPINSE: 
	Nr. crt.
	Text adoptat de Senat
	Amendamente respinse/autor
	Motivarea susținerii/motivarea respingerii
	Camera Decizională

	1. 
	
	Inaintea actualului Articol I se introduce un nou Articol I, cu urmatorul cuprins:

Art. I
Dupa articolul 252 din Legea nr. 85/2014 privind procedurile de prevenire a insolvenţei şi de insolvenţă, publicată în Monitorul Oficial al României, Partea I, nr. 466 din 25 iunie 2014, cu modificările şi completările ulterioare, se introduc trei noi articole, 253, 254 si 255 cu următorul cuprins:

Art. 253 - (3)               Cererea de prelungire a termenului pentru satisfacerea creanțelor stabilite prin concordat poate fi formulată oricând de către administratorul concordatar, până la dispunerea închiderii procedurii, în conformitate cu prevederile Legii nr. 85/2014 privind procedurile de prevenire a insolvenţei şi de insolvenţă.

Autor: Grup Parlamentar PSD
	Motivarea susținerii

Motivarea respingerii

Nu respectă normele de tehnică legislativă.
	Camera Deputaților

	2. 
	---------------------
	Articole I, II și III se renumerotează și devin Art. II, Art. III si Art. IV.

Autor: Grup Parlamentar PSD
	Motivarea susținerii

Motivarea respingerii

Nu respectă normele de tehnică legislativă.
	Camera Deputaților

